
Riigihanke „Narva Kreenholmi Raamatukogu jaoks

mööbli ostmine ja paigaldamine” korraldamine 
1. Asjaolud ja menetluse käik

Planeeritakse Narva Kreenholmi Raamatukogu kolimist aadressilt Narva, Joala 18 uutesse ruumidesse, mis asuvad aadressil Narva, Kreenholmi 45. Kolimise tähtaeg on 1. september 2007. Seoses sellega tekkis vajadus soetada Narva Kreenholmi Raamatukogu jaoks uut mööblit, mis on uute ruumidega kohandatav. Tellitava vajaliku mööbli kogumaksumus ületab asjade soetamise piirmäära, mis on ettenähtud Riigihangete seadusega. Seetõttu on vajalik riigihanke „Narva Kreenholmi Raamatukogu jaoks mööbli ostmine ja paigaldamine” algatamine. Narva Linnavalitsuse Kultuuriosakond töötas välja hankedokumentatsiooni riigihanke väljakuulutamiseks.
2. Õiguslikud alused

Kohaliku omavalitsuse korralduse seaduse § 30 lõige 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Riigihangete seaduse § 10 lõike 1 punkti 2 kohaselt riigihangete korda on kohustatud järgima sh ka kohaliku omavalitsuse asutused. Narva Linnavalitsuse Kultuuriosakond on kohaliku omavalitsuse ametiasutus.
Riigihangete seaduse § 2 lõike 2 kohaselt riigihangeteks riigihangete seaduse tähenduses on asjade ostmine hankija poolt.
Riigihangete seaduse § 15 lõike 1 punkti 1 kohaselt riigihanke hankemenetluse korraldamise kohustuse maksumuse piirmäär riigihangete seaduse tähenduses on 2007. aastal alustatud riigihangete puhul asjade ja teenuste hankelepingu korral 30 000 eurot.
Võttes arvesse nimetatuid Riigihangete seaduse nõudeid, mööbli ostmiseks Narva Kreenholmi Raamatukogu jaoks tuleb korraldada riigihanget.
3. Otsus
3.1.  Kuulutada välja   riigihanke „Narva Kreenholmi Raamatukogu jaoks mööbli ostmine ja paigaldamine” avatud hankemenetlus vastavalt hankedokumentidele (lisatud).

3.2. Määrata  hankijaks Narva Linnavalitsuse Kultuuriosakond  ja riigihangete eest vastutavaks isikuks Kultuuriosakonna  insener Ljudmila Aleksejeva.

3.3. Volitada Narva Linnavalitsuse Kultuuriosakonna juhatajat Viktoria Lutus sõlmima hankelepingu ülalnimetatud riigihanke konkursi võitjaga.  

4. Korralduse vaidlustamine 

Korraldus võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast. 

5. Rakendussätted

Käesolev korraldus jõustub seadusega sätestatud korras.

